Studia Musicologica Norvegica

Studia Musicologica Norvegica er et norsk musikkvitenskapelig tidsskrift som utgis av Universitetsforlaget og Norsk musikkforskerlag. Det ble etablert i 1968 av Norges første professor i musikkvitenskap, Olav Gurvin, og har kommet ut årlig siden 1976. Tematisk rommer tidsskriftet alle former for musikkvitenskapelig forskning uavhengig av periode- og sjangerfokus, og det retter seg primært mot en norsk leserkrets. Tidsskriftet inneholder fagfellevurderte vitenskapelige artikler, faglige essays og bokanmeldelser.

Siden 2017 utgis Studia Musicologica Norvegica med open access. Nåværende redaktør er Kai Arne Hansen (fra 2019).

Se også 
 Liste over norske tidsskrifter
 Vitenskapelig tidsskrift

Referanser

Eksterne lenker 
 Studia Musicologica Norvegica

Norske vitenskapelige tidsskrifter
Publikasjoner etablert i 1968